La Llei 16/1990, de 13 de juliol, sobre el règim especial d'Era Val d'Aran, estableix en l'article 20.3 que la Generalitat de Catalunya ha de cedir al Conselh Generau dera Val d'Aran competències i serveis sobre diverses matèries, entre les quals hi ha la relativa al medi ambient.
Mitjançant el Decret 365/2000, de 7 de novembre, han estat transferides al Conselh Generau dera Val d'Aran un conjunt de competències en matèria de medi ambient.
En el moment actual, escau continuar amb el procés iniciat i transferir al Conselh competències ambientals que fins ara exercia la Generalitat de Catalunya.
El Ple de la Comissió de Govern Generalitat-Conselh dera Val d'Aran, en data 11 de desembre de 2001, ha adoptat un acord sobre el traspàs de competències en matèria de medi ambient, de conformitat amb el procediment que preveu el Decret 275/1991, d'11 de desembre, pel qual es despleguen la composició, l'organització i el funcionament de la Comissió esmentada, modificat pel Decret 70/2000, de 8 de febrer.
A proposta de la consellera de Governació i Relacions Institucionals i del conseller de Medi Ambient, i d'acord amb el Govern,
S'aprova l'acord de transferències de l'Administració de la Generalitat al Conselh Generau dera Val d'Aran en matèria de medi ambient, adoptat pel Ple de la Comissió de Govern Generalitat-Conselh Generau d'Aran en la sessió de l'11 de desembre de 2001.
Es traspassen al Conselh Generau dera Val d'Aran l'exercici dins el seu àmbit territorial de les funcions següents:
a) En matèria de protecció de la fauna:
La gestió dels ecosistemes aquàtics continentals.
b) En matèria d'espais protegits:
La gestió conjunta dels espais del PEIN inclosos en el territori aranès que limiten el parc nacional de Sant Maurici i Aigüestortes.
c) En matèria de protecció dels animals:
L'exercici de les funcions previstes per l'Administració de la Generalitat de Catalunya en la Llei 3/1988, de 4 de març, de protecció dels animals.
3.1 Es transfereix al Conselh Generau dera Val d'Aran l'exercici de la potestat sancionadora en les matèries següents:
d) Gossos considerats potencialment perillosos, sens perjudici de les facultats de la Generalitat per delegar competències sancionadores als ajuntaments, d'acord amb el que estableix la Llei 10/1999, de 30 de juliol, sobre la tinença de gossos considerats potencialment perillosos.
3.2 Aquesta competència comprèn la incoació, la instrucció i la resolució dels expedients sancionadors corresponents, incloses la imposició de les sancions i l'execució d'aquestes.
El Conselh Generau dera Val d'Aran participarà en els òrgans tècnics especialitzats encarregats de formular les propostes de resolució i informes que corresponen a l'Administració de la Generalitat de Catalunya en els supòsits d'autorització i llicència ambientals, previstos per la Llei 3/1998, de 27 de febrer, de la intervenció integral de l'Administració ambiental.
El Conselh Generau dera Val d'Aran facilitarà al Departament de Medi Ambient la informació necessària respecte a l'exercici de les competències traspassades per tal que es pugui donar compliment a les obligacions que deriven de la normativa comunitària.
La comissió de seguiment, creada per l'article 8 del Decret 365/2000, de 7 de novembre, vetllarà per l'aplicació de les transferències previstes per aquest Decret.
Es transfereix una dotació de 4.150.126 pessetes (24.942,76 euros) per tal de crear un lloc de treball d'agent rural o categoria equivalent al Conselh Generau dera Val d'Aran.
Aquesta dotació s'actualitzarà anualment, d'acord amb el percentatge d'increment que s'aprovi amb caràcter general per al personal funcionari de la Generalitat de Catalunya.
—1 Es faculta el conseller de Medi Ambient per a l'aplicació del que disposa aquest Decret.
—2 Aquest Decret entra en vigor l'endemà de la seva publicació en el DOGC.
Barcelona, 18 de desembre de 2001